Maimonides

**Abu Imran Musa bin ʿUbaidallah Maimun al-[[Qurtubah|Qurtubi]]** (, 30 Mac 1135 1138–13 Disember 1204) atau nama ringkasnya **Musa bin Maimun** (,  **Moshe ben Maimon** disingkatkan kepada רמב"ם **Rambam**,  **Moses Maimonides** disingkat kepada **Maimonides**) adalah filsuf Yahudi zaman Pertengahan yang cemerlang dan salah seorang sarjana pentafsir isi kitab Taurat terhebat pada zamannya. Beliau bekerja sebagai seorang rabai, tabib, dan ahli falsafah di bawah kerajaan Murabitiyah merangkumi Andalusiyah (Sepanyol moden), Maghribi dan Mesir. Beliau mengalakkan dan mengembangkan tradisi falfasah Aristoteles bersama Ibnu Rushd yang sezaman lalu kededua mereka mendapat pengaruh hebat yang mengesan di Barat yang telah lama melupakan penulisan dan pemikiran filsuf itu selama berabad-abad. Albert yang Agung dan Thomas Aquinas antara pemikir Barat terkenal yang membaca tulisan beliau.

Semasa hayatnya, kebanyakan orang Yahudi menyambut baik tulisan Maimonides mengenai undang-undang Yahudi dan etika dengan pujian dan rasa syukur, bahkan sehingga ke Iraq dan Yaman. Namun, walaupun Maimonides menjadi pemimpin yang dihormati dalam komuniti Yahudi di Mesir, tulisannya sering ditegur ulas keras terutamanya oleh orang sebangsanya Sepanyol. Beliau meninggal dunia di Fustat, Mesir, beliau diceritakan telah dikuburkan di Tabariyah yang kini menjadi tempat ziarah dan pelancongan yang masyhur. Beliau diakui secara anumerta sebagai salah satu pemutus hukum dan ahli falsafah terkemuka dalam sejarah Yahudi, dan karya-karyanya yang banyak menjadi asas penting dalam ilmu pengetahuan Yahudi. Kitab tafsir ulang Taurat karangan beliau  sebanyak empat belas jilid masih tinggi absahnya dalam pengkanunan hukum agama Yahudi.

Selain dihormati oleh ahli sejarah Yahudi, Maimonides juga menjadi tokoh yang sangat terkenal dalam sejarah Islam dan sains Arab. Terpengaruh oleh Aristoteles, Al-Farabi, Ibnu Sina, dan rakan sezamannya Ibn Rushd, beliau menjadi seorang ahli falsafah dan serbatahu yang terkemuka dalam dunia Yahudi dan Islam.

## Awal hayat

### Tahun-tahun awal di Andalus
Moshe lahir di Qurtubah (''Córdoba'') pada malam hari Pesakh tahun 1138 (atau 1135) semasa ia diperintah kerajaan Murabitun. Bapanya, Maimon ben Joseph seorang *dayyan* atau hakim rabbinik. Aaron ben Jacob ha-Kohen kemudian menulis bahawa beliau telah menjejaki keturunan Maimonides hingga ke Simeon ben Judah ha-Nasi dari keturunan Daud. Keturunannya, yang merangkumi empat generasi ke belakang, disebut dalam *[[:en:Epistle_to_Yemen|Risalah Yaman]]* sebagai Musa anak kepada Maimon si Hakim, anak kepada Joseph si Bijaksana, anak kepada Isaac si Rabbi, anak kepada Obadiah si Hakim. Namun, pada akhir ulasannya terhadap Mishnah, terdapat silsilah yang sedikit berbeza: Musa anak kepada Maimon si Hakim, anak kepada Joseph si Bijaksana, anak kepada Isaac si Hakim, anak kepada Joseph si Hakim, anak kepada Obadiah si Hakim, anak kepada Solomon si Rabbi, anak kepada Obadiah si Hakim.

Maimonides belajar Taurat di bawah bimbingan bapanya, yang pernah belajar di bawah Joseph ibn Migash, seorang murid Isaac Alfasi. Pada usia muda, Maimonides telah menunjukkan minat dalam sains dan falsafah. Beliau membaca falsafah Yunani purba yang boleh diakses melalui terjemahan Arab dan sangat mendalami ilmu sains serta budaya Islam.

Maimonides dihormati bukan sahaja kerana keperibadiannya tetapi juga kerana karyanya dan beliau menjalani kehidupan yang sibuk dan menulis banyak karyanya ketika merantau atau di tempat penginapan sementara.

### Dibuang negeri

Balatentera pimpinan Kerajaan Muwahiddun yang berketurunan Amazigh menakluk Qurtubah pada tahun 1148 dan menghapuskan jaminan keamanan kepada orang bukan Islam termasuk umat Yahudi dan Kristian yang dipaksa sama ada memeluk Islam atau dihukum mati mahupun buang negeri. Keluarga Musa memilih berhijrah ke luar negeri sepertimana banyak orang sebangsa mereka . Selama sepuluh tahun berikutnya, Musa berpindah-randah di selatan Sepanyol dan Afrika Utara, akhirnya menetap di Fez, Maghribi. Ada yang mengatakan bahawa guru Maimonides di Fez ialah Rabbi Yehuda Ha-Cohen Ibn Susan, sehingga beliau terbunuh pada tahun 1165. Pada masa ini, beliau menulis ulasan mengenai Masnah dari tahun 1166 hingga 1168.Selepas tinggal di Maghribi, beliau tinggal di rantau Palestin bersama bapanya dan abangnya, sebelum menetap di Fustat di Mesir yang dikuasai kerajaan Fatimiyyah menjelang tahun 1168. Ada yang menyebut bahawa Maimonides pertama kali menetap di Iskandariah, dan pindah ke Fustat hanya pada tahun 1171. Semasa di Kaherah, beliau belajar di sebuah wasbah yang bersebelahan dengan sebuah kanisah kecil, yang kini memakai namanya. Di Palestin, beliau bersembahyang di *[[Bukit Kuil|Har haBayit]]* yang diingati dalam catatannya sebagai hari paling termulia untuk dirinya dan keturunannya.

Moshe kemudian membantu menyelamatkan orang Yahudi Bilbis yang terperangkap semasa pengepungan oleh bala tentera Raja Amaury; beliau menghantar lima surat kepada komuniti Yahudi Mesir Hilir untuk meminta mereka mengumpulkan wang tebusan. Wang itu dikumpulkan dan diberikan kepada dua hakim yang dihantar ke Palestin untuk berunding dengan pihak Salibi yang setuju dan melepaskan para tebusan.

### Kematian abangnya

Selepas kejayaan tersebut, keluarga Maimonides, dengan harapan meningkatkan kekayaan mereka, memberikan simpanan mereka kepada adiknya, David ben Maimon, seorang peniaga. Maimonides mengarahkan adiknya untuk mendapatkan barang hanya di pelabuhan Sudan, Aydhab. Namun, selepas perjalanan yang panjang dan sukar melalui padang pasir, David tidak tertarik dengan barang yang ditawarkan di sana. David memutuskan untuk pergi ke India dengan kapal kerana David berfikir ada peluang untuk menjadi kaya di sana, melawan arahan abangnya. Tetapi, sebelum David sampai ke India, David lemas di laut antara tahun 1169 dan 1177. Kematian adiknya membuat Maimonides sangat sedih sehingga beliau jatuh sakit.

Dalam surat yang ditemui di Geniza Kaherah, beliau menulis:

## Pekerjaan

### Sebagai nagid

Kira-kira pada tahun 1171, Maimonides dilantik sebagai *Nagid* atau ketua komuniti Yahudi Mesir. Pakar bahasa Arab, Shelomo Dov Goitein, percaya bahawa kepimpinan yang ditunjukkan oleh Maimonides semasa pembebasan tawanan dari tentera Salib tersebut membawa kepada pelantikan ini. Walau bagaimanapun, beliau kemudiannya digantikan oleh Sar Shalom ben Moses pada tahun 1173. Semasa pelantikan kontroversial Sar Shalom, di mana beliau dituduh melakukan penyerahan cukai, Maimonides mengeluarkan hukuman exkomunikasi dan bertelagah dengannya selama beberapa tahun sehingga Maimonides dilantik semula sebagai *Nagid* pada tahun 1195. Sebuah karya yang dikenali sebagai "*Megillat Zutta*" ditulis oleh Abraham ben Hillel, yang menggambarkan Sar Shalom dengan sangat pedas sambil memuji Maimonides sebagai "cahaya timur dan barat dan ketua unik dan keajaiban zaman ini".

### Sebagai tabib
Apabila wang keluarga yang dilabur dalam perniagaan David hilang, Maimonides memilih menjadi tabib, di mana dia kemudian menjadi terkenal. Beliau mendapat latihan dalam perubatan di Sepanyol dan Fes. Dengan mendapat pengiktirafan yang cemerlang, beliau dilantik sebagai tabib istana kepada al-Qadi al-Fadil, setiausaha utama kepada Sultan Saladin, dan kemudian kepada Saladin sendiri. Selepas kematian Saladin, beliau tetap menjadi tabib kepada dinasti Ayyubiyah.

Dalam penulisan perubatannya, Maimonides menerangkan pelbagai penyakit, termasuk asma, kencing manis, hepatitis, dan pneumonia, dan beliau menekankan kesederhanaan dan gaya hidup yang sihat. Karya-karyanya menjadi berpengaruh dalam kalangan tabib. Beliau mempunyai pengetahuan tentang perubatan Yunani dan Arab, dan mengikut prinsip humorisme dalam tradisi Galen. Beliau tidak mengikut otoriti secara buta tetapi menggunakan pemerhatian dan pengalaman sendiri. JJulia Bess Frank menyatakan bahawa Maimonides dalam penulisannya mencuba untuk menafsirkan karya-karya otoriti agar mereka boleh diterima. Maimonides menunjukkan dalam interaksi dengan pesakit sifat-sifat yang hari ini akan dipanggil kesedaran antara budaya dan menghormati autonomi pesakit. Walaupun sering mengungkapkan keinginannya untuk bersendiri agar dapat berhubungan lebih dekat dengan Tuhan dan merenungkan hal-hal penting dalam kepercayaannya, Maimonides lebih banyak meluangkan waktunya untuk merawat orang lain. Dalam surat yang terkenal, beliau menceritakan rutinitas hariannya. Selepas mengunjungi istana Sultan, beliau pulang ke rumah dalam keadaan letih dan lapar, di mana beliau mendapati ruang tamunya dipenuhi oleh orang bukan Yahudi dan orang Yahudi [...] Beliau akan pergi untuk merawat mereka, menulis ubat untuk penyakit mereka [...] hingga petang [...] dan beliau akan menjadi sangat letih.

Seperti yang beliau nyatakan dalam surat tersebut, walaupun pada hari Shabbat, beliau masih berkhidmat untuk kommuniti. alau bagaimanapun, beliau masih dapat menulis ulasan yang terperinci, termasuk bukan sahaja kajian perubatan dan sains lain tetapi juga ulasan halakha (undang-undang rabbinik) dan falsafah Yahudi yang paling sistematik dan berpengaruh dalam Zaman Pertengahan.

Pada 1172 hingga 1174, Maimonides menulis *Risalah Yaman*. yang ditujukan kepada masyarakat seanutannya di Yaman. Ada yang mencadangkan bahawa kerja keras tanpa henti-henti telah menyebabkan kesihatannya semakin merosot yang mungkin menjadi punca kematian beliau pada umurnya 69 tahun (walaupun ini adalah jangka hayat hidup yang lazim pada zamannya).

## Kematian

Maimonides meninggal pada 12 Disember 1204 (20 Tevet 4965) di Fustat. Pelbagai sumber abad pertengahan bermula dengan Al-Qifti menyatakan bahawa jenazahnya telah dikebumikan berhampiran Tasik Tiberias, walaupun tiada bukti kontemporari untuk pemindahan dari Mesir. Gedaliah ibn Yahya mencatatkan bahawa "Dia dikubur di Galilea Atas dengan elegi pada batu nisannya. Pada zaman [David] Kimhi, apabila anak-anak Belial bangkit untuk memburukkan [Maimonides]... mereka melakukan kejahatan. Mereka menukar batu nisannya, yang sebelumnya telah dipahat 'yang terbaik dari manusia (מבחר המין האנושי)', supaya sebaliknya ia membaca 'pemurtad sesat (מוחרם ומין)'. Tetapi kemudian, setelah orang yang memprovokasi itu bertaubat atas perbuatan mereka, dan memuji lelaki besar ini, seorang pelajar memperbaiki batu nisannya supaya membaca 'yang terbaik di kalangan Bani Israel (מבחר המין הישראלי)'". Today, Hari ini, Tiberias menjadi tempat kubur Maimonides, di mana tertulis "Dari Musa kepada Musa, tiada yang seperti Musa".

Maimonides dan isterinya, anak perempuan Mishael ben Yeshayahu Halevi, mempunyai seorang anak yang selamat ke dewasa,  Abraham Maimonides, yang diiktiraf sebagai seorang cendekiawan ulung. Dia menggantikan Maimonides sebagai Nagid dan tabib istana pada usia lapan belas tahun. Sepanjang kerjayanya, dia membela karya ayahnya daripada semua kritikan. Jawatan Nagid dipegang oleh keluarga Maimonides selama empat generasi berturut-turut sehingga penghujung abad ke-14.

Patung Maimonides didirikan berdekatan dengan Sinagog Cordoba.

Ada yang mengatakan bahawa Moshe merupakan keturunan Raja Daud, walaupun beliau sendiri tidak pernah membuat dakwaan sedemikian.

## Penulisan

### Masnah Taurat
Dengan Masnah Taurat, Maimonides menulis sebuah kod undang-undang Yahudi yang sangat luas dan mendalam. Karya itu mengumpulkan semua undang-undang dari Talmud, dan menyertakan pandangan para Geonim (cendekiawan awal Abad Pertengahan selepas Talmud, terutamanya dari Mesopotamia). Ia juga dikenali sebagai Yad ha-Chazaka atau Yad sahaja (יד) yang mempunyai nilai nombor 14, mewakili 14 buku karya tersebut. Masnah Taurat menjadikan pengamalan undang-undang Yahudi lebih mudah bagi orang Yahudi pada zamannya, yang menghadapi kesulitan untuk memahami sifat yang kompleks dari peraturan-peraturan Yahudi yang telah berubah sepanjang tahun.

Kod undang-undang Yahudi yang kemudian, seperti *Arba'ah Turim* oleh Rabbi Jacob ben Asher dan *Shulchan Aruch* oleh Rabbi Yosef Karo, banyak merujuk kepada Masnah Taurat: kedua-duanya sering mengutip bahagian-bahagian secara terus. Walaupun begitu, ia awalnya mendapat tentangan yang kuat. Terdapat dua sebab utama bagi tentangan ini. Pertama, Maimonides tidak menyertakan rujukan dalam karya beliau kerana ingin menjaga kekemasan; kedua, dalam pengenalan, beliau memberi kesan ingin 'memotong' kajian Talmud, untuk mendapat kesimpulan dalam undang-undang Yahudi, walaupun Maimonides kemudiannya menulis bahawa ini bukanlah niatnya. Antagonis paling kuat beliau adalah para rabbi Provence (Selatan Perancis), dan kritikan berterusan oleh Rabbi Abraham ben David (Raavad III) disiarkan dalam hampir semua edisi Masnah Taurat. Walaupun begitu, Masnah Taurat diiktiraf sebagai sumbangan yang monumental kepada penulisan sistematik halakha. Sepanjang abad, ia telah banyak dikaji dan keputusan halakha-nya telah memberi impak yang besar dalam keputusan-keputusan seterusnya.

Sebagai respons kepada mereka yang cuba memaksa pengikut Maimonides dan *Masnah Taurat* untuk mematuhi keputusan *Shulchan Aruch* atau karya lain yang lebih kemudian, Rabbi Yosef Karo menulis: "Siapa yang berani memaksa komuniti yang mengikuti Rambam untuk mengikuti mana-mana penentu hukum [Yahudi] lain, awal atau lewat? [...] Rambam adalah penentu hukum yang paling hebat, dan semua komuniti di Tanah Israel dan Arabistan serta Maghreb mengamalkan kata-katanya, dan menerimanya sebagai rabbi mereka."

Satu pepatah hukum yang sering dikutip dari Maimonides adalah: "*Lebih baik membebaskan seribu orang bersalah daripada menghukum mati seorang yang tidak bersalah.*" Beliau berhujah bahawa menghukum mati tertuduh tanpa kepastian mutlak akan membawa kepada pengurangan beban bukti, sehingga tertuduh akan dihukum hanya berdasarkan kehendak hakim.

### Karya Yahudi dan falsafah yang lain

Maimonides menulis karya tentang ilmu Yahudi, hukum rabbinik, falsafah, dan teks perubatan.  Kebanyakan karya Maimonides ditulis dalam bahasa Judeo-Arab, namun Masnah Taurat ditulis dalam bahasa Ibrani.  Selain Masnah Taurat, teks Yahudi lain yang beliau tulis adalah:

* *Kitab Penerang Masnah* (dalam bahasa Arab: *Kitab al-Siraj*, bahasa Ibrani: *Pirush Hamishnayot*) ditulis dalam bahasa Arab Klasik menggunakan abjad Ibrani. Ini adalah ulasan penuh pertama yang pernah ditulis tentang seluruh Mishnah, yang memakan masa tujuh tahun untuk diselesaikan oleh Maimonides. Ia dianggap sebagai salah satu ulasan Mishnah yang paling penting dan sangat popular baik dalam versi asal bahasa Arab mahupun terjemahan Ibraninya pada zaman pertengahan. ulasan ini mengandungi tiga pengenalan falsafah yang juga sangat berpengaruh:
** Pengenalan kepada Mishnah membincangkan tentang sifat hukum lisan, perbezaan antara nabi dan bijak pandai, dan struktur organisasi Mishnah.
** Pengenalan kepada Mishnah Sanhedrin, bab sepuluh (Pereḳ Ḥeleḳ), adalah esei eskatologi yang diakhiri dengan kepercayaan terkenal Maimonides ("tiga belas prinsip iman").
** Pengenalan kepada Pirkei Avot, yang dikenali sebagai The Eight Chapters, adalah risalah etika.
* *Sefer Hamitzvot* (Kitab Perintah-Perintah). Dalam karya ini, Maimonides menyenaraikan semua 613 mitzvot yang terdapat dalam Taurat (Pentateuch). Beliau menerangkan empat belas shorashim (akar atau prinsip) untuk panduan pemilihannya.
* *Sefer Ha'shamad* (Surat Penyaksi)
* *The Guide for the Perplexed*, sebuah karya falsafah yang menyelaraskan dan membezakan falsafah Aristotle dan teologi Yahudi. Ditulis dalam Judeo-Arabic dengan tajuk *Dalālat al-ḥāʾirīn* dan disiapkan antara tahun 1186 dan 1190. &#x5B;**'&#x5D;</sup> Ada cadangan bahawa tajuk ini berasal dari frasa Arab ''dalīl al-mutaḥayyirin'' (panduan bagi yang bingung), nama untuk Tuhan dalam karya oleh [[Abu Hamid al-Ghazali|al-Ghazālī]], gema karya beliau boleh ditemui di tempat lain dalam tulisan Maimonides. Terjemahan pertama karya ini ke dalam bahasa Ibrani dilakukan oleh Samuel ibn Tibbon pada tahun 1204 sebelum kematian Maimonides.
* , surat-menyurat dan responsa yang dikumpulkan, termasuk beberapa surat umum (tentang kebangkitan dan akhirat, tentang penukaran agama, dan ''Iggereth Teiman''—ditujukan kepada masyarakat Yahudi yang tertindas di Yaman).
* , serpihan ulasan tentang Talmud Yerusalem, dikenal pasti dan diterbitkan oleh Saul Lieberman pada tahun 1947.
* Ulasan kepada Talmud Babilonia, yang beberapa nukilannya masih ada.

=== Kerja-kerja perubatan ===
Pencapaian Maimonides dalam bidang perubatan sangat terkenal dan sering dipetik oleh ramai penulis zaman pertengahan. Salah satu karya perubatannya yang penting adalah Guide to Good Health (Regimen Sanitatis), yang ditulis dalam bahasa Arab untuk Sultan al-Afdal, anak kepada [[Saladin]], yang mengalami [[kemurungan]]. Karya ini diterjemahkan ke dalam bahasa Latin dan diterbitkan di Florence pada tahun 1477, menjadi buku perubatan pertama yang dicetak di sana. Walaupun preskripsinya mungkin sudah lapuk, "idea-idea beliau tentang perubatan pencegahan, kebersihan awam, pendekatan kepada pesakit yang menderita, dan penjagaan kesihatan jiwa masih relevan." Maimonides menulis sepuluh karya perubatan dalam [[bahasa Arab]] dan telah diterjemahkan oleh ahli etika perubatan Yahudi, Fred Rosner, ke dalam bahasa Inggeris kontemporari. Kuliah, konferensi, dan penyelidikan mengenai Maimonides, bahkan pada abad ke-21, telah dijalankan di universiti perubatan di [[Maghribi]].

* , Suessmann Muntner (ed.), [[Mossad Harav Kook]]: Jerusalem 1963 (diterjemah ke Ibrani oleh [[Moses ibn Tibbon|Moshe Ibn Tibbon]])
* ''The Art of Cure – Extracts from Galen'' (Barzel, 1992, Vol. 5) ulasan ringkas pekerjaan [[Galen|Jalinus]].
* ''Ulasan Catatan [[Hippokrates|Buqrat]]'' (Hebrew: ; ''Commentary on the Aphorisms of Hippocrates -'' Rosner, 1987, Jil. 2) bersisip catatan sendiri.
* ''Fasal-Fasal Musa'' (, ; [[Bahasa Inggeris]]: ''Medical Aphorisms of Moses'' - Rosner, 1989, Jil. 3) mencatatkan 1500 gambaran penyakit yang diamati.
* ''Treatise on Hemorrhoids'' (in Rosner, 1984, Vol. 1; Hebrew: ) discusses also digestion and food.
* ''Treatise on Cohabitation'' (in Rosner, 1984, Vol. 1) contains recipes as [[Afrodisiak|aphrodisiacs]] and anti-aphrodisiacs.
* ''Treatise on Asthma'' (Rosner, 1994, Vol. 6) discusses climates and diets and their effect on asthma and emphasizes the need for clean air.
* ''Treatise on Poisons and Their Antidotes'' (in Rosner, 1984, Vol. 1) is an early [[Toksikologi|toxicology]] textbook that remained popular for centuries.
* ''Regimen of Health'' (in Rosner, 1990, Vol. 4; Hebrew: ) is a discourse on healthy living and the mind-body connection.
* ''Discourse on the Explanation of Fits'' advocates healthy living and the avoidance of overabundance.
* ''Glossary of Drug Names'' (Rosner, 1992, Vol. 7) represents a pharmacopeia with 405 paragraphs with the names of drugs in Arabic, Greek, Syrian, Persian, Berber, and Spanish.

==== Sumpah Maimonides ====
''Sumpah Maimonides'' adalah dokumen tentang panggilan perubatan dan dibacakan sebagai pengganti [[Sumpah Hippocrates|''Sumpah Hippocrates'']]. Ia tidak sama dengan ''Doa Maimonides'' yang lebih panjang. Dokumen-dokumen ini mungkin tidak ditulis oleh Maimonides, tetapi kemudian. ''Doa'' ini pertama kali diterbitkan pada tahun 1793 dan telah dikaitkan dengan Markus Herz, seorang tabib Jerman, murid Immanuel Kant.

=== Risalah tentang logik ===
''Risalah tentang Logik'' (Bahasa Arab: Maqala Fi-Sinat Al-Mantiq) telah dicetak 17 kali, termasuk dalam edisi [[Latin]] (1527), [[Bahasa Jerman|Jerman]] (1805, 1822, 1833, 1828), [[Bahasa Perancis|Perancis]] (1936) oleh Moïse Ventura dan pada tahun 1996 oleh Rémi Brague, dan Inggeris (1938) oleh Israel Efros, serta dalam bentuk ringkas bahasa Ibrani. Karya ini menerangkan asas-asas logik Aristotelian yang terdapat dalam ajaran [[ahli falsafah Islam]] yang hebat seperti [[Abu Ali Al-Hussain Ibn Abdallah Ibn Sina|Ibnu Sina]] dan terutamanya [[Al-Farabi]], "Guru Kedua," manakala "Guru Pertama" adalah [[Aristotle|Arsatalis]]. Dalam karyanya yang dikhususkan untuk Risalah ini, Rémi Brague menekankan bahawa Al-Farabi adalah satu-satunya ahli falsafah yang disebut di dalamnya. Ini menunjukkan garis panduan bagi pembaca, yang membaca teks ini dengan mesti mengingat karya-karya Al-Farabi tentang logik. Dalam versi bahasa Ibrani, Risalah ini dipanggil ''Kata-Kata Logik'' yang menggambarkan isi utama karya ini. Penulis menerangkan makna teknikal perkataan yang digunakan oleh ahli logik. Risalah ini menginventorikan istilah-istilah yang digunakan oleh ahli logik dan menunjukkan maksudnya. Karya ini disusun secara rasional melalui leksikon istilah falsafah kepada ringkasan topik falsafah yang lebih tinggi, dalam 14 bab yang sesuai dengan tarikh lahir Maimonides pada 14 Nissan. Nombor 14 sering muncul dalam banyak karya Maimonides. Setiap bab menawarkan kumpulan konsep yang berkaitan. Makna perkataan dijelaskan dan diterangkan dengan contoh. Di akhir setiap bab, penulis dengan teliti menyusun senarai perkataan yang dikaji.

Sehingga baru-baru ini, dipercayai bahawa Maimonides menulis ''Risalah tentang Logik'' semasa berusia dua puluhan atau malah semasa remaja. Herbert Davidson telah membangkitkan persoalan tentang kesahihan Maimonides sebagai penulis karya pendek ini (dan karya pendek lain yang secara tradisional dikaitkan dengan Maimonides). Dia berpendapat bahawa Maimonides bukan penulisnya sama sekali, berdasarkan laporan dua manuskrip bahasa Arab yang tidak tersedia kepada penyelidik Barat di Asia Minor. Rabbi Yosef Kafih berpendapat bahawa karya ini adalah oleh Maimonides dan telah menterjemahkannya semula ke bahasa Ibrani (sebagai ''Beiur M'lekhet HaHiggayon'') dari bahasa Judeo-Arabic.

== Falsafah ==
Melalui The Guide for the Perplexed dan pengantar filsafat kepada bahagian-bahagian komen beliau tentang Mishnah, Maimonides memberi pengaruh penting kepada ahli falsafah Scholastic, terutamanya kepada Albertus Magnus, Thomas Aquinas, dan Duns Scotus. Beliau merupakan seorang Scholastic Yahudi. Mendapat pendidikan lebih melalui membaca karya-karya ahli falsafah Arab Muslim daripada hubungan peribadi dengan guru-guru Arab, beliau memperoleh pengetahuan yang mendalam bukan sahaja tentang falsafah Arab Muslim, tetapi juga doktrin-doktrin Aristoteles.  Maimonides berusaha untuk mendamaikan Aristotelianisme dan sains dengan ajaran Taurat. Dalam The Guide for the Perplexed, beliau sering menerangkan fungsi dan tujuan peraturan-peraturan yang terdapat dalam Taurat berdasarkan latar belakang keadaan sejarah. Buku ini sangat kontroversi pada masanya, dan telah diharamkan oleh rabbi Perancis, yang membakar salinan karya tersebut di Montpellier.

=== Tiga belas prinsip iman ===
Dalam komen beliau tentang Mishnah (Traktat Sanhedrin, bab 10), Maimonides menyusun "13 prinsip iman"; dan prinsip-prinsip ini merangkumi apa yang beliau pandang sebagai kepercayaan yang perlu dalam agama Yahudi:

# [[Kewujudan Tuhan|Percaya kepada Tuhan]]
# Percaya bahawa [[Tuhan dalam agama Yahudi|Tuhan]] tunggal dan tidak boleh dibahagikan kepada bahagian-bahagian.
# Tuhan adalah [[Kerohanian|roh]] dan tidak berbentuk.
# Tuhan [[Abadi|kekal]].
# Hanya Tuhan yang patut disembah.
# Percaya bahawa para nabi menerima wahyu dari Tuhan.
# [[Moses|Musa]] adalah nabi yang paling utama.
# Taurat (hukum Tertulis dan Tidak Tertulis) berasal dari Tuhan dan diberikan kepada Musa di Gunung Sinai.
# [[Torah|Taurat]] yang diberikan oleh Musa adalah kekal dan tidak berubah.
# Tuhan mengetahui semua tindakan dan pemikiran manusia.
# Pahal bagi kebaikan dan hukuman bagi kejahatan.
# Menanti kedatangan [[Mesias]].
# Percaya pada kebangkitan orang mati. 

Maimonides dikatakan telah mengumpulkan prinsip-prinsip ini dari berbagai sumber Talmud. Prinsip-prinsip ini menjadi kontroversi ketika pertama kali diusulkan, menimbulkan kritikan dari Rabbi Hasdai Crescas dan Joseph Albo, dan diabaikan oleh sebahagian besar komuniti Yahudi selama beberapa abad berikutnya. Namun, prinsip-prinsip ini kini diterima secara meluas dan dianggap sebagai prinsip utama iman bagi orang [[Yahudi Ortodoks]]. Dua penyataan puitis tentang prinsip-prinsip ini (''Ani Ma'amin'' dan ''Yigdal'') akhirnya menjadi bagian dari banyak edisi Siddur (buku doa Yahudi).

Ketiadaan senarai prinsip-prinsip ini dalam karya-karya Maimonides yang kemudian, seperti ''Masnah Taurat'' dan ''The Guide for the Perplexed'', menyebabkan beberapa orang berpendapat bahawa beliau sama ada menarik kembali pendirian awalnya, atau bahawa prinsip-prinsip ini adalah deskriptif dan bukannya preskriptif.

=== Teologi ===

Maimonides menyamakan [[Tuhan dalam agama Yahudi|Tuhan Abraham]] dengan apa yang disebut oleh ahli falsafah sebagai [[Wujud yang Perlu]]. Tuhan adalah unik di alam semesta, dan Taurat memerintahkan agar seseorang mencintai dan takut kepada Tuhan (Ulangan 10:12) kerana keunikan itu. Bagi Maimonides, ini bermakna seseorang harus merenungkan karya Tuhan dan mengagumi aturan dan kebijaksanaan dalam penciptaannya Apabila seseorang melakukan ini, dia akan menghormati Tuhan dan merasakan betapa kecil dirinya berbanding dengan Tuhan. Inilah asas Taurat. 

Prinsip yang menginspirasi aktiviti falsafahnya adalah sama dengan prinsip asas [[scholasticism]]: tidak boleh ada pertentangan antara kebenaran yang telah Tuhan wahyukan dan penemuan minda manusia dalam sains dan falsafah. Maimonides bergantung kepada sains Aristotle dan ajaran Talmud, sering kali mendakwa menemui landasan bagi yang terakhir dalam yang pertama.

Kekaguman Maimonides terhadap para [[pengulas Neoplatonik]] membawa beliau kepada doktrin-doktrin yang tidak diterima oleh Scholastics. Misalnya, Maimonides adalah berpegang teguh pada [[teologi apofatik]]. Dalam teologi ini, seseorang cuba untuk menerangkan Tuhan melalui sifat-sifat negatif. Contohnya, seseorang tidak sepatutnya mengatakan bahawa Tuhan wujud dalam erti biasa istilah tersebut; tetapi boleh dikatakan bahawa Tuhan tidak tidak wujud. Seseorang tidak sepatutnya mengatakan bahawa "Tuhan bijak"; tetapi boleh mengatakan bahawa "Tuhan tidak jahil," iaitu, dalam beberapa cara, Tuhan mempunyai sifat-sifat [[pengetahuan]]. Seseorang tidak sepatutnya mengatakan bahawa "Tuhan Maha Esa," tetapi boleh dinyatakan bahawa "tidak ada kepelbagaian dalam kewujudan Tuhan." Secara ringkasnya, cubaan adalah untuk memperoleh dan menyatakan pengetahuan tentang Tuhan dengan menerangkan apa yang Tuhan bukan, bukan dengan menerangkan apa yang Tuhan "adalah."

Maimonides berpendapat dengan tegas bahawa Tuhan tidak bersifat jasmani. Ini adalah pusat pemikirannya mengenai dosa [[Berhala|penyembahan berhala]]. Maimonides menegaskan bahawa semua frasa [[Antropomorfisme|antropomorfik]] yang berkaitan dengan Tuhan dalam teks suci harus ditafsirkan secara metafora. Satu lagi prinsip teologi Maimonides ialah perintah-perintah, terutamanya yang berkaitan dengan [[Ibadah Korban (Yahudi)|pengorbanan]], bertujuan untuk membantu menjauhkan bangsa Israel daripada penyembahan berhala.

Maimonides juga berpendapat bahawa Tuhan merangkumi [[akal]], intelek, [[sains]], dan [[alam semula jadi]], serta bersifat maha kuasa dan tidak dapat digambarkan. Beliau berkata bahawa sains, perkembangan bidang-bidang sains, dan penemuan perkara yang tidak diketahui melalui pemahaman alam semula jadi adalah cara untuk menghargai Tuhan.

=== Pembangunan karakter ===
Maimonides mengajar tentang pembentukan watak moral seseorang. Walaupun kehidupannya berlaku sebelum konsep personaliti moden, Maimonides percaya bahawa setiap individu mempunyai sifat bawaan di sepanjang spektrum etika dan emosi. Walaupun sifat seseorang sering ditentukan oleh faktor-faktor di luar kawalan individu, manusia mempunyai kebebasan untuk memilih bertindak dengan cara yang membina watak. Beliau menulis, "Seseorang wajib mengendalikan urusannya dengan orang lain dengan lembut dan menyenangkan." Maimonides menasihati bahawa orang yang mempunyai sifat karakter antisosial sepatutnya mengenal pasti sifat-sifat tersebut dan kemudian berusaha secara sedar untuk bertindak dengan cara yang bertentangan. Sebagai contoh, seseorang yang sombong sepatutnya merendah diri. Jika keadaan persekitaran seseorang membuatnya mustahil untuk bertindak secara beretika, dia harus berpindah ke tempat baru.

=== Nubuatan ===
Maimonides bersetuju dengan "Filsuf" (Aristotle) bahawa penggunaan logik adalah cara berfikir yang "betul". Beliau menyatakan bahawa untuk memahami bagaimana mengenal Tuhan, setiap manusia harus, melalui kajian dan meditasi, mencapai tahap kesempurnaan yang diperlukan untuk mencapai keadaan kenabian. Walaupun pendekatan rasionalnya, beliau tidak menolak secara langsung idea-idea sebelumnya (seperti yang digambarkan, sebagai contoh, oleh Rabbi Yehuda Halevi dalam Kuzari) bahawa untuk menjadi nabi, Tuhan harus campur tangan. Maimonides mengajar bahawa kenabian adalah tujuan tertinggi individu yang paling berilmu dan suci.

=== Masalah kejahatan ===
Maimonides menulis tentang teodisi (usaha falsafah untuk merangkaikan kewujudan Tuhan dengan kewujudan kejahatan). Beliau mengambil premis bahawa Tuhan yang maha kuasa dan baik wujud. Dalam Panduan bagi ''The Guide for the Perplexed'', Maimonides menulis bahawa segala kejahatan yang wujud dalam manusia berpunca dari sifat-sifat individual mereka, manakala segala kebaikan datang dari kemanusiaan yang dikongsi secara universal (Panduan 3:8). Beliau berkata bahawa terdapat orang yang dibimbing oleh tujuan yang lebih tinggi, dan terdapat juga yang dibimbing oleh kefizikan dan harus berusaha untuk mencari tujuan yang lebih bermakna untuk membimbing tindakan mereka.

Untuk membenarkan kewujudan kejahatan, dengan menganggap Tuhan adalah maha kuasa dan maha baik, Maimonides mengandaikan bahawa sesiapa yang mencipta sesuatu dengan menyebabkan lawannya tidak wujud tidak sama dengan mencipta sesuatu yang wujud; jadi kejahatan hanyalah ketiadaan kebaikan. Tuhan tidak mencipta kejahatan, sebaliknya Tuhan mencipta kebaikan, dan kejahatan wujud di tempat di mana kebaikan tidak hadir (Panduan 3:10). Oleh itu, segala kebaikan adalah ciptaan ilahi, dan kejahatan bukanlah sesuatu yang wujud dan hadir setelah itu.

Maimonides menentang pandangan umum bahawa kejahatan lebih banyak daripada kebaikan di dunia. Beliau berkata bahawa jika seseorang hanya memeriksa kewujudan hanya dari segi manusia, maka orang itu mungkin melihat kejahatan mendominasi kebaikan, tetapi jika seseorang melihat pada seluruh alam semesta, maka dia akan melihat bahawa kebaikan adalah lebih umum daripada kejahatan (Panduan 3:12) Manusia, katanya, adalah tidak terlalu signifikan dalam segala ciptaan Tuhan untuk menjadi daya yang utama, dan oleh itu apabila orang melihat kebanyakan kejahatan dalam hidup mereka, mereka tidak mengambil kira sejauh mana penciptaan positif di luar diri mereka sendiri.

Maimonides percaya bahawa terdapat tiga jenis kejahatan di dunia: kejahatan yang disebabkan oleh alam, kejahatan yang dibawa manusia kepada orang lain, dan kejahatan yang dibawa manusia kepada dirinya sendiri (Panduan 3:12). Jenis kejahatan pertama yang disebutkan oleh Maimonides adalah yang paling jarang berlaku, tetapi mungkin yang paling penting—keseimbangan kehidupan dan kematian di dunia manusia dan haiwan sendiri, katanya, adalah penting untuk rancangan Tuhan.  Maimonides menulis bahawa jenis kejahatan kedua adalah agak jarang, dan manusia membawanya kepada diri mereka sendiri. Jenis kejahatan ketiga adalah yang dibawa manusia kepada diri mereka sendiri dan adalah punca kebanyakan masalah di dunia. Ini adalah hasil daripada manusia menjadi mangsa kehendak fizikal mereka. Untuk mencegah kebanyakan kejahatan yang berasal daripada kecederaan yang dilakukan kepada diri sendiri, seseorang harus belajar bagaimana untuk bertindak balas terhadap nafsu badan mereka.

=== Skeptisisme terhadap astrologi ===
Maimonides menjawab pertanyaan tentang astrologi yang beliau terima dari Marseille. Beliau menjelaskan bahawa manusia hanya perlu percaya kepada apa yang boleh disokong oleh bukti rasional, bukti daripada pancaindera, atau oleh otoriti yang boleh dipercayai. beliau mengatakan bahawa beliau telah mengkaji astrologi, dan bahawa ia tidak layak untuk dianggap sebagai sains. beliau mengolok-olokkan konsep bahawa nasib seseorang bergantung pada konstelasi; beliau berhujah bahawa teori sedemikian akan merampas kehidupan daripada tujuan, dan akan menjadikan manusia hamba takdir.

=== Kepercayaan yang benar berbanding kepercayaan yang diperlukan ===
Dalam Buku III, Bab 28 ''The Guide for the Perplexed'', Maimonides membuat perbezaan antara "kepercayaan yang benar," iaitu kepercayaan tentang Tuhan yang menghasilkan kesempurnaan intelektual, dan "kepercayaan yang diperlukan," yang membantu meningkatkan ketertiban sosial. Maimonides mengklasifikasikan kenyataan personifikasi antropomorfik tentang Tuhan dalam kategori kedua. Beliau menggunakan contoh konsep bahawa Tuhan menjadi "murka" dengan orang-orang yang berbuat salah. Menurut pandangan Maimonides (diambil dari [[Ibnu Sina|Avicenna]]), Tuhan tidak menjadi marah dengan manusia, kerana Tuhan tidak mempunyai perasaan manusiawi; tetapi penting bagi mereka untuk percaya bahawa Tuhan melakukannya, supaya mereka berhenti daripada berbuat salah.

=== Kebenaran dan amal ===
Maimonides merangka lapan tahap hierarki [[:en:Tzedakah|''tzedakah'']], di mana bentuk tertinggi adalah memberikan hadiah, pinjaman, atau kerjasama yang akan menjadikan penerima berdikari daripada bergantung pada orang lain. Menurut pandangannya, bentuk ''tzedakah'' yang paling rendah adalah memberi dengan perasaan terpaksa. Lapan tahap tersebut adalah:

# Memberi secara terpaksa
# Memberi kurang daripada yang sepatutnya, tetapi dengan gembira
# Memberi selepas diminta
# Memberi sebelum diminta
# Memberi tanpa mengetahui identiti penerima, tetapi penerima tahu identiti anda
# Memberi apabila anda tahu identiti penerima, tetapi penerima tidak tahu identiti anda
# Memberi apabila kedua-dua pihak tidak mengetahui identiti masing-masing
# Membantu penerima menjadi berdikari

=== Eskatologi ===

==== Zaman Mesianik ====
Salah satu penulisan Maimonides yang paling terkenal adalah karangannya mengenai era Mesianik, yang asalnya ditulis dalam bahasa Judeo-Arab. Beliau menjelaskan secara terperinci dalam Komentar beliau tentang [[Mishnah]] (Pengenalan kepada bab ke-10 dari traktat Sanhedrin, juga dikenali sebagai ''Pereḳ Ḥeleḳ'').

==== Kebangkitan ====
Orang Yahudi beragama percaya kepada keabadian rohani, dan kebanyakan percaya akan kebangkitan orang mati pada era mesianik Ini adalah subjek eskatologi Yahudi Maimonides menulis banyak tentang topik ini, tetapi kebanyakan penulisannya adalah mengenai keabadian jiwa bagi orang yang memiliki intelek yang sempurna; penulisannya biasanya ''tidak'' mengenai kebangkitan tubuh yang mati. Para rabbi pada zamannya mengkritik aspek pemikiran ini, dan terdapat kontroversi mengenai pandangan sebenar beliau.

Akhirnya, Maimonides merasa tertekan untuk menulis sebuah karya tentang subjek tersebut, yang dikenal sebagai "''Treatise on Resurrection''." Dalam karya itu, beliau menulis bahwa orang-orang yang mengklaim bahawa ia percaya bahwa ayat-ayat [[Tanakh]] yang merujuk kepada kebangkitan hanya bersifat alegoris adalah menyebar kebohongan. Maimonides menegaskan bahwa keyakinan akan kebangkitan adalah sebuah kebenaran mendasar dalam agama Yahudi yang tidak ada perdebatan tentangnya.

Walaupun kedudukannya mengenai Dunia yang Akan Datang (kehidupan abadi tanpa jasmani seperti yang dijelaskan di atas) mungkin kelihatan bertentangan dengan kedudukannya mengenai kebangkitan jasmani, Maimonides menyelesaikannya dengan penyelesaian yang unik pada masa itu: Maimonides percaya bahawa kebangkitan tidak kekal atau umum. enurut pandangannya, Tuhan tidak pernah melanggar undang-undang semula jadi. Sebaliknya, interaksi ilahi melalui malaikat, yang Maimonides sering menganggap sebagai metafora bagi undang-undang semula jadi, prinsip-prinsip yang mengawal operasi alam semesta fizikal, atau bentuk kekal Platonic. Oleh itu, jika satu peristiwa unik benar-benar berlaku, walaupun ia dianggap sebagai mukjizat, ia bukanlah pelanggaran terhadap aturan dunia.

Menurut pandangan ini, sesiapa yang dibangkitkan semula dari orang yang sudah mati pada akhirnya akan mati semula. Dalam perbincangannya mengenai 13 prinsip kepercayaan, lima prinsip pertama membincangkan pengetahuan tentang Tuhan, empat prinsip seterusnya membincangkan kenabian dan Taurat, manakala empat prinsip terakhir membincangkan ganjaran, hukuman, dan penebusan terakhir. Dalam perbincangan ini, Maimonides tidak menyebut apa-apa mengenai kebangkitan am. ABeliau hanya menyatakan bahawa apa-apa kebangkitan yang berlaku, akan berlaku pada masa yang tidak ditentukan sebelum Dunia yang Akan Datang, yang beliau beberapa kali nyatakan, secara spiritual.

==== Dunia Akan Datang ====
Maimonides membezakan dua jenis kecerdasan dalam manusia, yang satu adalah material bermaksud bergantung pada, dan dipengaruhi oleh, badan, dan yang lainnya adalah immaterial, iaitu, bebas daripada organisma badan. Yang terakhir adalah emanasi langsung daripada akal yang aktif secara universal; ini adalah interpretasinya terhadap noûs poietikós dalam falsafah Aristotelian. Ia diperolehi sebagai hasil usaha jiwa untuk mencapai pengetahuan yang betul tentang kecerdasan murni yang mutlak, iaitu kebijaksanaan Tuhan.<sup class="noprint Inline-Template Template-Fact" style="white-space:nowrap;">&#x5B;**'&#x5D;

Pengetahuan tentang Tuhan adalah bentuk pengetahuan yang membangunkan kecerdasan imaterial dalam diri kita, dan dengan itu memberikan manusia sifat rohani dan imaterial. Ini memberikan kepada jiwa kesempurnaan di mana kebahagiaan manusia terletak, dan menganugerahkan keabadian kepada jiwa. Seseorang yang telah mencapai pengetahuan yang benar tentang Tuhan telah mencapai keadaan kewujudan yang menjadikannya kebal terhadap segala kejadian nasib, dari semua godaan dosa, dan dari kematian itu sendiri. Manusia berada dalam posisi untuk mencapai keselamatannya sendiri dan keabadiannya.&#x5B;**'&#x5D;</sup>

Doktrin keabadian [[:en:Baruch_Spinoza|Baruch Spinoza]] sangat mirip. Namun, Spinoza mengajar bahawa cara untuk mencapai pengetahuan yang memberikan keabadian adalah melalui kemajuan dari pengetahuan indera melalui pengetahuan saintifik ke intuisi falsafah tentang segala sesuatu sub specie æternitatis, sementara Maimonides berpendapat bahawa jalan ke sempurnaan dan keabadian adalah melalui jalan tugas sebagaimana yang dijelaskan dalam [[Taurat (Tanakh)|Taurat]] dan pemahaman rabbinik tentang hukum lisan.<sup class="noprint Inline-Template Template-Fact" style="white-space:nowrap;">&#x5B;**'&#x5D;

Maimonides menggambarkan akhirat sebagai tahap setelah seseorang menjalani kehidupannya di dunia ini serta keadaan terakhir keberadaan setelah Era Mesias. Beberapa waktu setelah kebangkitan orang mati, jiwa akan hidup selamanya tanpa tubuh. Mereka akan menikmati sinar Kehadiran Ilahi tanpa keperluan akan makanan, minuman atau kenikmatan seksual.

### Maimonides dan Kabbalah
Maimonides tidak dikenal sebagai pendukung Kabbalah, meskipun terdapat jenis mistisisme intelektual yang kuat dalam filsafatnya. Dalam "Panduan Bagi yang Bingung", Maimonides menyatakan niatnya untuk menyembunyikan penjelasan tentang Sod, erti esoteris dari Taurat, dari pembaca rata-rata. Sifat "rahasia" ini diperdebatkan. Rasionalis agamawan Yahudi, dan pandangan akademis utama, membaca Aristotelianisme Maimonides sebagai metafisika alternatif yang saling eksklusif dengan Kabbalah. Beberapa akademisi berpendapat bahwa projek Maimonides melawan Proto-Kabbalah pada zamannya.

Maimonides menggunakan rasionalisme untuk membela Yudaisme bukan hanya membatasi penyelidikan tentang Sod hanya pada rasionalisme. Rasionalisme beliau, jika tidak dianggap sebagai penentangan, juga membantu para Kabbalis, membersihkan ajaran yang mereka terima dari penafsiran badan yang salah yang mungkin dilakukan dari literatur Hekhalot, meskipun Kabbalis berpendapat bahawa teosofi mereka sendiri memungkinkan manusia untuk mengakses misteri Ilahi.

## Pengaruh dan warisan

*Masnah Taurat* oleh Maimonides dianggap oleh orang Yahudi hingga hari ini sebagai salah satu kodifikasi utama undang-undang dan etika Yahudi. Ia terkenal kerana struktur logikanya, cara penyataan yang ringkas dan jelas, dan kepelbagaian ilmu pengetahuannya, sehingga ia menjadi piawai yang sering dijadikan ukuran terhadap kodifikasi lain yang kemudiannya. Ia masih dipelajari dengan teliti di yeshivot rabbinik (seminari). Orang pertama yang menyusun leksikon komprehensif yang mengandungi senarai abjad yang disusun mengikut abjad kata-kata sukar yang terdapat dalam Masnah Taurat oleh Maimonides adalah Tanḥum ha-Yerushalmi (1220–1291). Peribahasa medieval yang popular yang juga berfungsi sebagai epitafnya menyatakan, "Dari Mosheh [Taurat] kepada Mosheh [Maimonides] tidak ada yang seperti Mosheh." Ia terutama merujuk kepada penulisan rabbiniknya.

Namun begitu, Maimonides juga merupakan salah seorang tokoh yang paling berpengaruh dalam falsafah Yahudi medieval. Penyesuaian pemikiran Aristotelianya dengan iman dalam Alkitab Yahudi sangat mengesankan pemikir Yahudi kemudian, dan memberikan impak sejarah yang tidak dijangka. Beberapa orang Yahudi yang lebih terakulturasi dalam abad yang menyusul kematian beliau, terutamanya di Sepanyol, cuba mengaplikasikan Aristotelianisme Maimonides dalam cara yang merosakkan kepercayaan dan amalan tradisional, menimbulkan kontroversi intelektual di antara Yahudi Sepanyol dan selatan Perancis. Intensiti perdebatan itu menyebabkan campur tangan Gereja Katolik menentang "sesat" dan penggeledahan secara umum terhadap teks-teks rabbinik.

Sebagai tindak balas, interpretasi Maimonides yang lebih radikal dikalahkan. Sekurang-kurangnya dalam kalangan Yahudi Ashkenazi, terdapat kecenderungan untuk mengabaikan tulisan-tulisan falsafahnya secara khusus dan menekankan pula tulisan-tulisan rabbinik dan halakhik. Tulisan-tulisan ini sering kali mengandungi bab atau perbincangan falsafah yang besar sebagai sokongan kepada pemerhatian halakhik; David Hartman mengamati bahawa Maimonides dengan jelas menyatakan "sokongan tradisional terhadap pemahaman falsafah tentang Tuhan sama ada dalam Aggadah Talmud atau dalam tingkah laku hasid [Yahudi yang taat]." Pemikiran Maimonides terus mempengaruhi Yahudi yang mematuhi tradisi.

Kritik paling ketat terhadap Maimonides pada zaman pertengahan adalah Or Adonai oleh Hasdai Crescas. Crescas menentang tren eklektik dengan meruntuhkan keyakinan pandangan dunia Aristotelian, bukan hanya dalam hal agama tetapi juga dalam bidang sains medieval yang paling asas (seperti fizik dan geometri).  Kritik Crescas menimbulkan respons daripada beberapa sarjana abad ke-15 untuk menulis pembelaan bagi Maimonides.

Kerana penyatuan perintisnya antara Aristoteles dan iman Biblika, Maimonides mempengaruhi teolog Kristian Thomas Aquinas yang merujuk kepada Maimonides dalam beberapa karyanya, termasuk *[[:en:Commentary_on_the_Sentences|Commentary on the Sentences]]*.

Kemahiran yang digabungkan oleh Maimonides dalam bidang teologi, falsafah, dan perubatan menjadikan karyanya menarik hari ini sebagai sumber semasa berbincang tentang norma yang berkembang dalam bidang-bidang ini, terutamanya perubatan. Sebagai contoh, penggunaan moden kaedahnya untuk menentukan kematian badan dalam kontroversi mengenai penentuan kematian untuk membenarkan sumbangan organ untuk pembedahan pemindahan organ.

### Maimonides dan Modernis

Maimonides masih menjadi salah seorang pemikir Yahudi yang paling hangat diperdebatkan dalam kalangan sarjana moden. HBeliau telah dijadikan sebagai simbol dan pahlawan intelektual oleh hampir semua gerakan utama dalam Yahudi moden, dan telah terbukti penting bagi ahli falsafah seperti Leo Strauss; dan pandangannya tentang pentingnya rendah diri telah diambil oleh ahli falsafah humanis moden.
Dalam bidang akademik, terutamanya dalam bidang Kajian Yahudi, pengajaran Maimonides telah didominasi oleh sarjana tradisional, umumnya Ortodoks, yang menempatkan penekanan yang sangat kuat pada Maimonides sebagai seorang rasionalis; satu hasilnya adalah bahawa beberapa sisi pemikiran Maimonides, termasuk penentangannya terhadap antroposentrisme, telah diabaikan. &#x5B;**&#x5D; Terdapat gerakan dalam beberapa lingkaran pasca-moden untuk menuntut Maimonides untuk tujuan lain, seperti dalam wacana ekoteologi. Rekonsiliasi Maimonides antara yang filsafat dan tradisional telah memberikan legasinya kualiti yang sangat pelbagai dan dinamik

### Penghormatan dan peringatan

Maimonides telah diabadikan dalam pelbagai cara. Sebagai contoh, salah satu Komuniti Pembelajaran di Sekolah Perubatan Universiti Tufts dinamakan sempena beliau. Terdapat juga Sekolah Maimonides di Brookline, Massachusetts, Sekolah Akademi Maimonides di Los Angeles, California, Lycée Maïmonide di Casablanca, Brauser Maimonides Academy di Hollywood, Florida, dan Pusat Perubatan Maimonides di Brooklyn, New York. Beit Harambam Congregation, sebuah sinagog Sephardi di Philadelphia, Pennsylvania, dinamakan sempena beliau.

Dikeluarkan dari 8 Mei 1986 hingga 1995, Siri A Shekel Baru Israel menampilkan ilustrasi Maimonides di muka dan tempat kuburannya di Tiberias di belakang 1-shekelnya.

Pada tahun 2004, persidangan diadakan di Yale, Universiti Florida International, Penn State, dan Hospital Rambam di Haifa, Israel, yang dinamakan sempena beliau. Untuk memperingati ulang tahun ke-800 kematian beliau, Universiti Harvard menerbitkan sebuah buku kenangan. Pada tahun 1953, Pihak Berkuasa Pos Israel mengeluarkan setem pos Maimonides, yang dilukiskan.

Pada Mac 2008, semasa Konferensi Euromed Menteri Pelancongan, Kementerian Pelancongan Israel, Maghribi, dan Sepanyol bersetuju untuk bekerjasama dalam satu projek bersama yang akan mengikuti jejak langkah Rambam dan dengan itu meningkatkan pelancongan keagamaan di bandar-bandar Córdoba, Fes, dan Tiberias.

Antara Disember 2018 dan Januari 2019, Muzium Israel mengadakan pameran khas yang didedikasikan untuk penulisan Maimonides.

## Tempat pengebumian

Beliau dikuburkan di kawasan HaRambam di Tabariyah. Tokoh rabbi lain yang juga dikuburkan di kawasan HaRambam adalah Shelah HaKadosh, Eliezer ben Hurcanus, Yohanan ben Zakkai dan Joshua ben Hananiah.

## Nota

## Rujukan